Blaze7451/Wiki-th-20250601 huggingface dataset:
ลำดับพงศ์ของพระเยซู

ไฟล์:St quentin Basilica 005.JPG|thumb|260px |ภาพปั้นนูนของ “ต้นไม้ของเจสสี” (Tree of Jesse) แสดงภาพผู้สืบเชื้อสายมาจากเจสสีจนมาถึงพระเยซูที่บาซิลิกาแซงต์เควนแตงในฝรั่งเศส
ลำดับพงศ์ของพระเยซู (Genealogy of Jesus) เป็นพงศาวลีวิทยาของพระเยซูซึ่งบันทึกไว้สองบทในพระวรสารสองฉบับคือ  พระวรสารนักบุญมัทธิว 1:1–17 และ  พระวรสารนักบุญลูกา 3:23–28 ที่ลำดับย้อนจากพระเยซูไปถึงกษัตริย์ดาวิด
การลำดับพงศ์ในพระวรสารทั้งสองฉบับมีเนื้อหาแตกต่างกันโดยเฉพาะในเรื่องการสืบทางสายนักบุญโยเซฟซึ่งถือว่าเป็นบิดาของพระเยซูไปยังกษัตริย์เดวิด นักบุญมัทธิวเริ่มด้วยอับราฮัมและลำดับการสืบเชื้อสายทางกษัตริย์โซโลมอนพระราชโอรสของกษัตริย์เดวิด และข้ามไปหลายชั่วคน จนกระทั่งย้อนไปถึงอาดัมมนุษย์คนแรก
พระวรสารทั้งสองฉบับเห็นพ้องกันว่าพระเยซูมิได้เป็นบุตรของนักบุญโยเซฟแต่เป็นพระบุตรของพระเจ้าผู้ทรงถือกำเนิดจากพระแม่มารีย์ นอกไปจากการกล่าวเป็นนัยยะว่าพระแม่มารีย์สืบเชื้อสายมาทางกษัตริย์เดวิดแล้วก็ไม่มีหลักฐานในพระคัมภีร์เกี่ยวกับเชื้อสายของพระองค์นอกไปจากนั้น และหลักฐานอื่นๆ ที่บางชิ้นก็เป็นหลักฐานเก่ากล่าวถึงญาติสนิท และให้คำอธิบายถึงความแตกต่างระหว่างพระวรสารทั้งสองฉบับ
ความขัดแย้งของข้อมูลของพระวรสารทั้งสองฉบับสร้างความขัดแย้งให้แก่ผู้อ่านมาตั้งแต่สมัยโบราณมาแล้ว แต่นักวิชาการสมัยปัจจุบันมีความเห็นว่าการลำดับพงศ์ในพระวรสารดังกล่าวเป็นเพียงการจัดระบบทางเทววิทยามากกว่าที่จะเป็นความเป็นจริงทางประวัติศาสตร์ และมีการเสนอว่าโยเซฟมีบิดาสองคน คนหนึ่งเป็นบิดาตามกฎหมาย ส่วนนักวิชาการผู้อื่นมีความเห็นว่าพระวรสารฉบับหนึ่งบันทึกลำดับบรรพบุรุษของพระแม่มารีย์ไว้จริง

**อ้างอิง**

**ดูเพิ่ม **
 พระเยซู 

**แหล่งข้อมูลอื่น**
 Information on the Michaelangelo frescoes- Multiple translations- Anne Catherine Emmerich, Life of the Blessed Virgin Mary- Bible Study Manual on Genealogy of Jesus- Genealogy of Jesus at Complete-Bible-Genealogy.com- Dueling Genealogies Why there are two different genealogies for Jesus.- New Light on the Genealogies of Jesus

หมวดหมู่:พระเยซู
หมวดหมู่:พระวรสารนักบุญมัทธิว
หมวดหมู่:พระวรสารนักบุญลูกา
หมวดหมู่:เชื้อสายของดาวิด
หมวดหมู่:ลำดับพงศ์พันธุ์ในคัมภีร์ไบเบิล
หมวดหมู่:ครอบครัวของพระเยซู
เขม่าดำ

เขม่าดำ (carbon black) เป็นสสารเกิดจากการเผาไหม้อย่างไม่สมบูรณ์ซึ่งผลิตภัณฑ์ปิโตรเลียม เป็นต้นว่า น้ำมันดินที่เกิดจากการแตกโมเลกุลด้วยสารเร่งปฏิกิริยา น้ำมันถ่านหิน น้ำมันดินจากการแตกโมเลกุลของเอทิลีน และน้ำมันพืช โดยจัดเป็นเขม่าไร้รูปร่างรูปแบบหนึ่ง

**อ้างอิง**
หมวดหมู่:คาร์บอน
หมวดหมู่:รงควัตถุ
วัดพุทธบูชา

วัดพุทธบูชา เป็นวัดราษฎร์ สร้างขึ้นเมื่อวันที่ 2 กรกฎาคม พ.ศ. 2497 โดยมี นายเล็ก และ นางทองคำ เหมือนโค้ว เป็นผู้ยกที่ดินถวายและดำเนินการสร้างวัด นายซุ่นลี้ ได้มาสร้างกุฏิและศาลาบำเพ็ญกุศลไว้ในระยะแรก พื้นที่ตั้งของวัดเป็นที่ราบลุ่ม แวดล้อมไปด้วยสวนและบ้านเรือนประชาชน มีคูคลองและถนนเข้าถึงวัด ภายในวัดแห่งนี้ มีปูชนียวัตถุที่สำคัญคือ พระพุทธชินราชจำลอง หน้าตักกว้าง 2.90 เมตร สร้างด้วยสำริด เป็นพระประธานในอุโบสถ ระหว่างวันขึ้น 1-3 ค่ำ เดือน 3 ของทุกปี จะจัดให้มีงานนมัสการประจำปี
พุทธบูชา
แบบจำลองเอกภพสถิต

แนวคิดเกี่ยวกับ เอกภพสถิต หรือ เอกภพของไอน์สไตน์ เป็นหนึ่งในแนวคิดที่สนับสนุนว่า อวกาศไม่มีการขยายตัวหรือหดตัว แต่มีลักษณะที่คงที่อยู่เสมอ ครั้งหนึ่ง อัลเบิร์ต ไอน์สไตน์ เคยเสนอให้เพิ่มค่าคงที่จักรวาลเข้าไปในสมการในทฤษฎีสัมพัทธภาพทั่วไปของเขาเพื่อให้ได้แบบจำลองในลักษณะนี้ เป็นการชดเชยกับผลกระทบเชิงพลศาสตร์ที่เกิดจากแรงโน้มถ่วง อันจะทำให้เอกภพของสสารสามารถแตกสลายได้ แนวคิดนี้ถูกล้มล้างไปหลังจากที่ เอ็ดวิน ฮับเบิล ค้นพบว่าเอกภพมิได้มีลักษณะคงที่ แต่กำลังขยายตัว เนื่องจากฮับเบิลได้ค้นพบความสัมพันธ์ระหว่างการเคลื่อนไปทางแดงกับระยะห่างระหว่างดาว ซึ่งเป็นรากฐานในการพิจารณาการขยายตัวของอวกาศในวิทยาศาสตร์ยุคใหม่ 
หมวดหมู่:อัลเบิร์ต ไอน์สไตน์
หมวดหมู่:จักรวาลวิทยาเชิงกายภาพ
กีฬามหาวิทยาลัยแห่งประเทศไทย ครั้งที่ 32

ตราสัญลักษณ์สุรนารีเกมส์
กีฬามหาวิทยาลัยแห่งประเทศไทย ครั้งที่ 32 หรือ สุรนารีเกมส์ จัดการแข่งขันวันที่ 8- 15 มกราคม พ.ศ. 2548 ณ มหาวิทยาลัยเทคโนโลยีสุรนารี จังหวัดนครราชสีมา โดยมีมหาวิทยาลัยเทคโนโลยีสุรนารีเป็นเจ้าภาพจัดการแข่งขัน

**สัญลักษณ์ประจำการแข่งขัน**

**ตราสัญลักษณ์**
ตราสัญลักษณ์สุรนารีเกมส์ออกแบบโดยคุณสุคนรัตน์ ศรีมงคล อาจารย์ประจำคณะวิชาออกแบบอุตสาหกรรม สถาบันเทคโนโลยีราชมงคล วิทยาเขตภาคตะวันออกเฉียงเหนือ โดยใช้สัญลักษณ์วงกลม 5 วง ซ้อนกันและช่อดอกปีบทองซึ่งเป็นต้นไม้ประจำมหาวิทยาลัยเทคโนโลยีสุรนารี
ช่อดอกปีบทอง สื่อถึงความยินดีและความสำเร็จในการเป็นเจ้าภาพจัดการแข่งขัน ลักษณะรูปทรงและน้ำหนักสีของดอกปีบทองยังสื่อถึงเปลวไฟ อันหมายถึงพลังแห่งการกีฬา ส่วนวงกลม 5 วงซ้อนกัน สื่อถึงความสามัคคีของสถาบันอุดมศึกษาทั่วประเทศ ประกอบด้วย สถาบันอุดมศึกษาจากภาคเหนือ ภาคกลาง ภาคตะวันออก ภาคตะวันออกเฉียงเหนือ และภาคใต้
สำหรับสีที่ใช้ คือ สีแสด-ทองและสีเขียว สีแสด-ทอง เป็นสีประจำมหาวิทยาลัยเทคโนโลยีสุรนารี และยังหมายถึงความรุ่งโรจน์ พลังความแข็งแกร่ง ส่วนสีเขียว หมายถึง ความสดชื่น ความเบิกบาน มีชีวิตชีวา

**สัตว์นำโชค**
สัตว์นำโชคสุรนารีเกมส์
สัตว์นำโชค คือ แมวโคราช อยู่ในท่าวิ่งชูคบเพลิงแสดงถึงการเตรียมพร้อมของมหาวิทยาลัยเทคโนโลยีสุรนารีและชาวจังหวัดนครราชสีมา ในการเป็นเจ้าภาพการแข่งขันกีฬาครั้งนี้ ตัวแมวสวมเสื้อกีฬาสีแสด ซึ่งเป็นสีประจำจังหวัดนครราชสีมาและสีประจำมหาวิทยาลัยเทคโนโลยีสุรนารี มีตัวอักษร “SUT” ซึ่งเป็นอักษรย่อของมหาวิทยาลัยเทคโนโลยีสุรนารี ขนแมวสีเทาเงินและดวงตาเป็นประกายสีเขียวสุกใส สื่อถึงความมีเชาวน์ปัญญาและสุขภาพที่ดี อันแทนความหมายได้กับการแข่งขันกีฬาของปัญญาชน
รูปลักษณ์ของแมวโคราชมีความสง่างาม แข็งแรง ท่วงท่าว่องไวปราดเปรียว หมายถึงการมีบุคลิกภาพที่ดี นอกจากนี้ ยังมีอุปนิสัยน่ารัก สดใสร่าเริง ปรับตัวเก่ง มีความเป็นมิตรและอ่อนน้อมถ่อมตน ซึ่งเป็นคุณลักษณะที่นักกีฬาพึงมี เพื่อเสริมสร้างความสมัครสมานสามัคคีในหมู่สถาบันอุดมศึกษาทั้งมวล

**สถาบันที่เข้าร่วม**
สถาบันการศึกษาที่ส่งนักกีฬาเข้าร่วมการแข่งขันกีฬามหาวิทยาลัยแห่งประเทศไทย ครั้งที่ 32 มีจำนวนทั้งสิ้น 102 สถาบัน ได้แก่

**ชนิดกีฬา**

**สรุปเหรียญการแข่งขัน**
สรุปเหรียญการแข่งขัน 30 อันดับแรก

**อ้างอิง**

**แหล่งข้อมูลอื่น**
  เว็บไซต์ทางการของสุรนารีเกมส์
หมวดหมู่:กีฬามหาวิทยาลัยแห่งประเทศไทย
หมวดหมู่:มหาวิทยาลัยเทคโนโลยีสุรนารี
หมวดหมู่:การแข่งขันกีฬาในจังหวัดนครราชสีมา
เจ้าหญิงเฟาซียะห์ ฟารุก แห่งอียิปต์

เจ้าหญิงเฟาซียะห์ ฟารุก แห่งอียิปต์ (อาหรับ: فوزية  Fawziya, ประสูติ 7 เมษายน ค.ศ. 1940 - สิ้นพระชนม์ 27 มกราคม ค.ศ. 2005) พระราชธิดาพระองค์กลางของพระเจ้าฟารุกที่ 1 แห่งอียิปต์ และสมเด็จพระราชินีฟารีดาแห่งอียิปต์

**พระประวัติ**
เจ้าหญิงเฟาซียะห์ ฟารุก แห่งอียิปต์ ประสูติเมื่อวันที่ 7 เมษายน ค.ศ. 1940 เป็นพระราชธิดาพระองค์กลางของพระเจ้าฟารุกที่ 1 แห่งอียิปต์ และสมเด็จพระราชินีฟารีดาแห่งอียิปต์ โดยพระองค์มีพระเชษฐภคนี 1 พระองค์ และพระขนิษฐา 1 พระองค์ คือ เจ้าหญิงเฟริยาลแห่งอียิปต์ และเจ้าหญิงฟาดียะห์แห่งอียิปต์ โดยพระนามของพระองค์ เฟาซียะห์ มาจากพระนามของพระน้องนางในพระเจ้าฟารุกที่ 1 แห่งอียิปต์ คือเจ้าหญิงเฟาซียะห์แห่งอียิปต์ ซึ่งพระราชบิดามีความสนิทเสน่หา และพระน้องนางพระองค์นี้ทรงพระสิริโฉมจนถือว่าเป็นหนึ่งในสตรีที่สวยที่สุดในโลกในขณะนั้น และต่อมาได้เป็นพระมเหสีในพระเจ้าชาห์ โมฮัมหมัด เรซา ปาห์ลาวี โดยพระเจ้าฟารุกจึงได้นำพระนามของพระขนิษฐามาตั้งเป็นพระนามของพระราชธิดาพระองค์เอง)

**ชีวิตนอกอียิปต์**
เมื่อเจ้าหญิงเฟาซียะห์มีพระชนมายุได้ 12 พรรษา พระราชบิดาของพระองค์ คือ พระเจ้าฟารุกที่ 1 แห่งอียิปต์ ถูกล้มล้างระบอบกษัตริย์ จากการปฏิวัติอียิปต์ ค.ศ. 1952 และถูกเนรเทศออกจากประเทศอียิปต์ โดยวันที่ 26 กรกฎาคม ค.ศ. 1952 โดยพระเจ้าฟารุกพร้อมด้วยพระเจ้าลูกเธอทั้ง 3 พระองค์ไปยังเมืองอเล็กซานเดรีย เพื่อที่จะอพยพไปยังกรุงโรม ประเทศอิตาลี และไม่ได้เสด็จนิวัตกลับมายังดินแดนมาตุภูมิอีกเลย
สองปีต่อมาหลังจากออกมาจากดินแดนอียิปต์ พระราชบิดาได้ส่งพระราชธิดาทั้ง 3 พระองค์ ไปศึกษายังโรงเรียนประจำที่ประเทศสวิตเซอร์แลนด์ ส่วนพระราชมารดาของเจ้าหญิงเฟาซียะห์คือ สมเด็จพระราชินีฟารีดา ได้เสด็จนิวัตยังอียิปต์ หลังจากการปฏิวัติในอีก 10 ปีต่อมา โดยก่อนหน้านั้นได้ลี้ภัยไปยังประเทศเลบานอน และประเทศสวิตเซอร์แลนด์ เพื่อมาอยู่ร่วมกันกับพระราชธิดาทั้ง 3 พระองค์
เมื่อเจ้าหญิงเฟาซียะห์ยังทรงพระเยาว์ พระองค์มีเป็นบุคคลที่มีความสนุกสนาน พระองค์เป็นคนที่มีพรสวรรค์ และมีความเป็นนักกีฬาอย่างสมบูรณ์ ใฝ่หาการเรียนรู้จากประสบการณ์ พระองค์จึงได้รับใบอนุญาตเป็นนักบินบนเครื่องบิน ด้วยพระองค์มีวัยวุฒิ และมีความเชี่ยวชาญ พระองค์จึงได้ตำแหน่งกัปตัน พระองค์สามารถตรัสเป็นภาษาต่างๆได้หลายภาษา เช่น ภาษาฝรั่งเศส, ภาษาอังกฤษ, ภาษาอิตาเลียน, ภาษาสเปน และพระองค์ยังมีความเชี่ยวชาญในภาษาอาหรับ พระองค์เป็นสตรีที่มีพระปรีชาสามารถสูง และเป็นสตรีที่มีความขยันขันแข็ง พระองค์มีความสามารถในการเป็นล่ามอยู่ในประเทศสวิตเซอร์แลนด์

**สิ้นพระชนม์**
ในช่วงสุดท้ายของพระชนม์ชีพ เจ้าหญิงเฟาซียะห์ใช้เวลาอย่างจริงจังกับการยิงปืนอย่างมาก ท้ายที่สุดพระองค์มีอาการของโรคมัลติเพิลสเคลอโรซีส (multiple sclerosis) หรือ โรคเอ็มเอส (MS) ในปี ค.ศ. 1995 พระองค์ก็เป็นอัมพาตและล้มหมอนนอนเสื่อ เจ้าหญิงเฟริยาล พระภคินีจึงเข้ามาดูแลพระองค์จนถึงวาระสุดท้ายของชีวิต เจ้าหญิงเฟาซียะห์ ฟารุก แห่งอียิปต์ สิ้นพระชนม์เมื่อวันที่ 27 มกราคม ค.ศ. 2005

**พระราชตระกูล**

**อ้างอิง**
หมวดหมู่:เจ้าหญิงอียิปต์
หมวดหมู่:ชาวอียิปต์เชื้อสายกรีก
หมวดหมู่:ชาวอียิปต์เชื้อสายฝรั่งเศส
หมวดหมู่:ชาวอียิปต์เชื้อสายแอลเบเนีย
หมวดหมู่:ชาวอียิปต์เชื้อสายตุรกี
หมวดหมู่:ชาวอียิปต์เชื้อสายเซอร์แคเซีย
หมวดหมู่:มุสลิมชาวอียิปต์
หมวดหมู่:ราชวงศ์มูฮัมหมัดอาลี
หมวดหมู่:บุคคลจากไคโร
หมวดหมู่:พระเจ้าฟารูกแห่งอียิปต์
2548
พลาสเตอร์อินโทนาโค

ไฟล์:Römischer Meister um 50 001.jpg|thumb|280px |“เทพอพอลโลกับพิณ” จิตรกรรมฝาผนังตั้งแต่สมัยโรมันที่เขียนบน “พลาสเตอร์อินโทนาโค” ราว ค.ศ. 50 ที่ยังเห็นรอยฉาบเป็นชั้นๆ
พลาสเตอร์อินโทนาโค (Intonaco) “อินโทนาโค” เป็นศัพท์ภาษาอิตาลีที่ใช้เรียกปูนปลาสเตอร์ที่ฉาบชั้นบางชั้นสุดท้ายก่อนที่จะลงมือเขียนจิตรกรรมฝาผนัง การเขียนภาพจะทำขณะที่ปูนยังอมความชื้นอยู่เพื่อที่จะให้สีซึมลงไปในตัวปูน ชั้นที่ฉาบก่อนหน้าเรียกว่า “arriccio” จะหยาบกว่าอินโทนาโคเล็กน้อยเพื่อให้อินโทนาโคเกาะตัวเมื่อฉาบทับ และชั้นนี้จะต้องแห้งก่อนที่จะฉาบอินโทนาโคได้ ซึ่งมักจะใช้เวลาสองสามวันก่อนที่จะฉาบอินโทนาโคทับได้ คำว่าอินโทนาโคนอกจากจะใช้ดังว่าแล้วก็ยังมีความหมายกว้างๆ ถึงปูนฉาบปกติ หรือ การฉาบกำแพงหรือผนังโดยทั่วไปด้วย
ส่วนผสมของอินโทนาโคตามปกติแล้วจะประกอบด้วยทราย (ที่มีความละเอียดของเม็ดทรายน้อยกว่าสองมิลลิเมตร) และสารที่เป็นตัวเชื่อม

**ประเภทของอินโทนาโค**
อินโทนาโคแบ่งตามลักษณะของสารที่ใช้เป็นตัวเชื่อม:- อินโทนาโคปูนขาว (Lime) คือส่วนผสมที่ใช้แต่ hydrated lime หรือ แคลเซียมไฮดร็อกไซด์เป็นส่วนผสมเท่านั้น- อินโทนาโคปูนขาว/ซีเมนต์  คือส่วนผสมที่ตัวเชื่อมเป็นส่วนผสมระหว่าง  hydrated lime กับ ซีเมนต์พอร์ตแลนด์ที่ส่วนใหญ่จะเป็นปูนขาว- อินโทนาโคซีเมนต์/ปูนขาว คือส่วนผสมที่ตัวเชื่อมเป็นส่วนผสมระหว่าง  hydrated lime กับ ซีเมนต์พอร์ตแลนด์ที่ส่วนใหญ่จะเป็นซีเมนต์พอร์ตแลนด์- อินโทนาโคปูนปลาสเตอร์ คือส่วนผสมที่ตัวเชื่อมเป็นปูนปลาสเตอร์เท่านั้น
ทรายที่ใช้ทำอินโทนาโคอาจจะเป็นหินปูน หรือ ซิลิเคทที่มาจากธรรมชาติเช่นจากแม่น้ำหรือจากทรายที่นำมาปั่นให้เม็ดเล็กลง

**ประเภทของสารที่ทำให้คงตัว**
อินโทนาโคทำให้คงตัวได้โดยการใช้: - ปูนขาว- ปูนปลาสเตอร์- ปูนปลาสเตอร์ที่มีแคลเซียมซัลเฟต- ซีเมนต์ที่มี Terracotta

**อ้างอิง**
หมวดหมู่:วิธีการเขียนงานจิตรกรรม
หมวดหมู่:คำและวลีภาษาอิตาลี
ท็อปอวอร์ด 2000

TOP AWARDS  2000 ครั้งที่ 1 ประจำปี 2543

**สาขาโทรทัศน์**

**พิธีกรชายยอดเยี่ยม**
 ไตรภพ ลิมปพัทธ์ จากรายการ ทไวไลท์โชว์ สถานีโทรทัศน์ไทยทีวีสีช่อง 3

**เกมโชว์ยอดเยี่ยม**
 เกมเศรษฐี สถานีโทรทัศน์ไทยทีวีสีช่อง 3

**สาขาละครโทรทัศน์**

**ผู้เขียนบทโทรทัศน์ยอดเยี่ยม**
 ยิ่งยศ ปัญญา (อาญารัก,สถานีโทรทัศน์ไทยทีวีสีช่อง 3)

**ดาวรุ่งหญิงยอดเยี่ยม**
 อารยา เอ ฮาร์เก็ต (ลูกไม้ไกลต้น,สถานีโทรทัศน์สีกองทัพบกช่อง 7)- พิมมาดา บริรักษ์ศุภกร (เมืองมายา,สถานีโทรทัศน์กองทัพบกช่อง 5)

**ดาราสมทบชายยอดเยี่ยม**
 ปัญญา นิรันดร์กุล (เจ้าสัวน้อย,สถานีโทรทัศน์สีกองทัพบกช่อง 7)

**ดาราสมทบหญิงยอดเยี่ยม**
 จินตหรา สุขพัฒน์ (บ้านทรายทอง,สถานีโทรทัศน์ไทยทีวีสีช่อง 3)- จริยา สรณะคม (อาญารัก,สถานีโทรทัศน์ไทยทีวีสีช่อง 3)- นุสบา วานิชอังกูร (เมืองมายา,สถานีโทรทัศน์กองทัพบกช่อง 5)- สุวัจนี ไชยมุสิก (บุญรอด,สถานีโทรทัศน์ไทยทีวีสีช่อง 3)- วรนุช วงษ์สวรรค์ (รากนครา,สถานีโทรทัศน์กองทัพบกช่อง 7)

**ผู้กำกับละครยอดเยี่ยม**
 ฉลอง ภักดีวิจิตร (อังกอร์,สถานีโทรทัศน์สีกองทัพบกช่อง 7)

**ละครยอดเยี่ยม**
 อาญารัก สถานีโทรทัศน์ไทยทีวีสีช่อง 3
	 

**ดารานำชายยอดเยี่ยม**
 ธีรภัทร์ สัจจกุล (พันท้ายนรสิงห์,สถานีโทรทัศน์สีกองทัพบกช่อง 7)

**ดารานำหญิงยอดเยี่ยม**
 บุษกร พรวรรณะศิริเวช (คนของแผ่นดิน ,สถานีโทรทัศน์กองทัพบกช่อง 3)- สุวนันท์ คงยิ่ง (ลูกไม้ไกลต้น,สถานีโทรทัศน์สีกองทัพบกช่อง7)- กมลชนก โกมลฐิติ (อาญารัก,สถานีโทรทัศน์ไทยทีวีสีช่อง 5)- มาช่า วัฒนพานิช (หงส์เหนือมังกร,สถานีโทรทัศน์กองทัพบกช่อง 5)- พัชราภา ไชยเชื้อ (รากนครา,สถานีโทรทัศน์กองทัพบกช่อง 7)

**สาขาศิลปิน**

**นักร้องเดี่ยวยอดเยี่ยม**
 นิโคล เทริโอ (บุษบาหน้าเป็น), แกรมมี่- ธงไชย แมคอินไตย์ (ตู้เพลงสามัญประจำบ้าน) , แกรมมี่- มีเรีย เบนเนเดดตี้ (Colorful), แกรมมี่- ธนพร แวกประยูร (ปาน ธนพร), RS- อัมรินทร์ นิติพน (นิราศร็อค), แกรมมี่

**อ้างอิง**
  About us Awards : www.thaitv3.com
หมวดหมู่:ท็อปอวอร์ด
ระบบระบายอากาศ

ไฟล์:Chapelle sixtine.jpg|thumb|300px|ในการพยายามอนุรักษ์จิตรกรรมฝาผนังภายในชาเปลซิสตินให้คงอยู่ได้อีกเป็นระยะเวลานานทางวาติกันก็ได้ติดตั้งระบบการระบายอากาศใหม่เพื่อแก้ปัญหาที่เกิดโดยเฉพาะสำหรับปัญหาที่เกิดขึ้นจากการเปลี่ยนแปลงของอุณหภูมิอย่างรวดเร็ว หรือความชื้นที่เกิดขึ้นทันที่เปิดให้นักท่องเที่ยวกลุ่มแรกที่เข้ามาในห้องทุกเช้าและเมื่อกลุ่มสุดท้ายออกจากห้องในตอนบ่าย และอื่นๆ
ระบบระบายอากาศ (ventilation) คือการจัดระบบการถ่ายเทอากาศจากภายนอกอาคารเข้ามาภายในอาคาร ซึ่งไม่ควรจะสับสนกับคำว่า “ทางระบายอากาศ” (Vent หรือ flue) ที่ใช้ในอุปกรณ์เช่นเครื่องปั่นผ้าให้แห้ง หรือ เครื่องทำน้ำร้อน “ทางระบายอากาศ” นำอากาศที่เกิดจากการทำความร้อนที่จำเป็นต้องกำจัดที่อาจจะเป็นอันตรายต่อสุขภาพออกนอกอาคาร ส่วนการเคลื่อนย้ายของอากาศระหว่างอากาศภายในอาคารและไม่ใช่ภายนอกอาคารเรียกว่า “การขนถ่ายอากาศ” (transfer air)
“การระบายอากาศ” (Ventilation air) นิยามโดยสมาคมวิศวกรการทำความร้อน, การทำความเย็น และ การปรับอากาศแห่งสหรัฐอเมริกา หรือมาตรฐานASHRAE 62.1 และ “คู่มือ ASHRAE” ว่าคือระบบการระบายอากาศที่ใช้สำหรับให้อากาศในระดับที่เป็นที่ยอมรับตามคุณภาพอากาศภายใน (Indoor air quality หรือ IAQ) 
เมื่อมีมนุษย์หรือสัตว์อยู่ภายในตัวอาคาร การระบายอากาศเป็นสิ่งที่จำเป็นที่จะต้องทำเพื่อกำจัดกลิ่นและลดปริมาณคาร์บอนไดออกไซด์ และ มลสารพิษที่มากับอากาศเช่นฝุ่น ควัน และ สารอินทรีย์ไอระเหย (Volatile organic compound หรือ VOC) การระบายอากาศมักจะหมุนเวียนโดยการใช้อุปกรณ์ที่อาจะทำความร้อน, ความเย็น, ทำความชื้น หรือ ดูดความชื้นไปด้วยในขณะเดียวกัน นอกจากนั้นการเคลื่อนไหวของอากาศเข้ามาภายในตัวอาคารอาจจะเกิดจาก “การรุกเข้ามา” จากอากาศภายนอกที่ไม่อยู่ในการควบคุม หรือการใช้ “ระบบการระบายอากาศตามธรรมชาติ” ระบบการกรองอากาศที่ก้าวหน้าเช่น “การฟอก” (scrubbing) ก็เป็นอีกวิธีหนึ่งที่ใช้ในการระบายอากาศโดยการทำความสะอาดอากาศที่เสียและส่งบางส่วนกลับไปหมุนเวียนภายในตัวอาคาร

**อ้างอิง**

**ดูเพิ่ม **
 อากาศ - อุปกรณ์กรองอากาศ 
หมวดหมู่:พลศาสตร์ของไหล
หมวดหมู่:สถาปัตยกรรม
หมวดหมู่:เครื่องมือทางวิศวกรรมศาสตร์
น้ำมันวอลนัต

ขวดน้ำมันวอลนัต
น้ำมันวอลนัต (Walnut oil) คือน้ำมันที่กลั่นจากวอลนัตเปอร์เซีย (Juglans regia) ซึ่งประกอบด้วยทั้งกรดไขมันไม่อิ่มตัวและกรดไขมันอิ่มตัว

**ส่วนประกอบ**
น้ำมันวอลนัตประกอบด้วยกรดไขมันไม่อิ่มตัวเป็นส่วนใหญ่ (72% ของไขมันทั้งหมด) โดยเฉพาะกรดอัลฟาลิโนเลนิก (14%) และกรดลิโนเลอิก (58%) นอกจากนั้นยังมีกรดโอเลอิก (13 %) และไขมันอิ่มตัว (9%)

**การใช้ทำอาหาร**
น้ำมันวอลนัตเป็นน้ำมันที่กินได้แต่มักจะไม่ค่อยใช้ในการทำอาหารเช่นน้ำมันพืชชนิดอื่นเพราะมีราคาสูง น้ำมันมีสีจางและรสนุ่มนวลและมีกลิ่นหอมของถั่ว บางครั้งก็จะใช้ทอด แต่มักจะไม่ใช้ในการทำอาหารที่ใช้อุณหภูมิสูง เพราะความร้อนจะทำลายรสและคุณค่าทางอาหารของน้ำมัน และทำให้รสออกขม ฉะนั้นการใช้จึงมักจะใช้กับอาหารที่เย็นเช่น ในการเป็นส่วนผสมสำหรับทำน้ำมันสลัดที่ทำให้ได้รสที่ต้องการ  นอกจากนั้นคุณค่าในการต้านอนุมูลอิสระ (antioxidant) ในน้ำมันวอลนัตก็ยังอาจถูกกำจัดไปในระหว่างการปรุงอาหาร 
น้ำมันวอลนัตมี กรดไขมันโอเมกา-3 ซึ่งเป็นสารอาหารที่จำเป็นต่อร่างกาย

**การใช้ทางด้านศิลปะ**
น้ำมันวอลนัตเป็นหนึ่งในน้ำมันที่มีความสำคัญต่อจิตรกรในยุคฟื้นฟูศิลปวิทยา คุณสมบัติที่ทำให้สีแห้งเร็วและไม่ออกสีเหลืองทำให้เหมาะแก่การใช้ในการทำให้สีใส (paint thinner) ขึ้น หรือในการทำความสะอาดแปรงสี แต่ฟิล์มที่เกิดจากการใช้ถือว่ามีคุณภาพด้อยกว่าการใช้น้ำมันเมล็ดฝ้าย
น้ำมันวอลนัตเป็นสินค้าที่หาซื้อยาก และมีผู้ต้องการซื้อน้อย และน้ำมันที่เก็บไว้จะหืนถ้าเก็บรักษาไว้อย่างไม่ถูกต้อง ฉะนั้นแทนที่จะเป็นน้ำมันวอลนัตร้านขายอุปกรณ์การเขียนภาพมักจะขายน้ำมันเมล็ดฝ้าย, น้ำมันเมล็ดฝิ่น หรือ น้ำมันดอกคำฝอยแทนที่
น้ำมันวอลนัตเป็นที่นิยมกันในการเคลือบงานไม้สำหรับอุปกรณ์ที่ใช้ในการทำอาหารเช่น เขียง หรือชามสลัดไม้ ถ้าทำน้ำมันหรือขี้ผึ้งเองก็มักจะใช้วอลนัตเพราะความปลอดภัยและมีความหืนต่ำ แต่ควรจะผสมกับขี้ผึ้งในอัตราส่วนน้ำมัน 3 ส่วนต่อขี้ผึ้ง 3 ส่วน

**อ้างอิง**
หมวดหมู่:น้ำมันพืช
หมวดหมู่:อุปกรณ์และวัสดุสำหรับเขียนงานจิตรกรรม
หมวดหมู่:น้ำมันเคลือบไม้
ศูนย์กีฬาทางน้ำแห่งลอนดอน

ศูนย์กีฬาทางน้ำ (Aquatics Centre) เป็นสถานที่ใช้แข่งขันกีฬาว่ายน้ำ กีฬากระโดดน้ำ ระบำใต้น้ำ โปโลน้ำ ในมหกรรมกีฬาโอลิมปิกฤดูร้อน 2012 เป็นสนามที่สร้างขึ้นใหม่ ตั้งอยู่ทางตะวันออกเฉียงใต้ของอุทยานโอลิมปิกลอนดอน ตั้งอยู่ข้างกับสนามกีฬาโอลิมปิก (ลอนดอน) มีความจุของผู้ชมสำหรับว่ายน้ำและกระโดดน้ำ 17,500 ที่นั่ง และสำหรับโปโลน้ำ 5,000 ที่นั่ง

**แหล่งข้อมูลอื่น**
  London 2012 Olympics profile date=2012-12-05 
หมวดหมู่:โอลิมปิกฤดูร้อน 2012
หมวดหมู่:พาราลิมปิกฤดูร้อน 2012
หมวดหมู่:สนามกีฬาในโอลิมปิกฤดูร้อน 2012
ลอนดอน
หมวดหมู่:สิ่งก่อสร้างในลอนดอน
หมวดหมู่:สิ่งก่อสร้างโดยซาฮา ฮาดิด
ทากาชิ โอกามูระ

ทากาชิ โอกามูระ (Okamura Takashi) (13 ธันวาคม ค.ศ. 1927 - ปัจจุบัน) ทากาชิ โอกามูระเป็นช่างภาพชาวญึ่ปุ่นที่มีความเชี่ยวชาญในการถ่ายภาพศิลปะ ผลงานสำคัญของทากาชิ โอกามูระคือการบันทึกภาพการบูรณะจิตรกรรมฝาผนังในชาเปลซิสติน 
ในปี ค.ศ. 1965 โอกามูระย้ายไปอยู่ที่กรุงโรมไปสร้างความเชี่ยวชาญในการถ่ายภาพสิ่งก่อสร้าง, จิตรกรรมฝาผนัง และ งานศิลปะ และมักจะมีงานที่ได้รับการตีพิมพ์ที่เป็นหนังสือประเภทหรู

**อ้างอิง**
 Mikeranjero no Vatikan hekiga: Okamura Takashi Shashinten (ミケランジェロのヴァティカン壁画：岡村崔写真展) / The Vatican Frescoes of Michelangelo. Short biography on non-numbered page.

**แหล่งข้อมูลอื่น**
  世界の至宝を写し撮る date=2007-05-31 
หมวดหมู่:นักถ่ายภาพชาวญี่ปุ่น
เฟรด ฮอยล์

เซอร์ เฟรด ฮอยล์ (Sir Fred Hoyle; สมาชิกราชสมาคม FRS; 24 มิถุนายน ค.ศ. 1915 - 20 สิงหาคม ค.ศ. 2001) เป็นนักดาราศาสตร์ชาวอังกฤษ เป็นที่รู้จักในฐานะผู้สนับสนุนทฤษฎีนิวคลีโอซินทีสิสของดาวฤกษ์ และมักร่วมในการถกเถียงต่างๆ เกี่ยวกับจักรวาลวิทยาและประเด็นทางวิทยาศาสตร์ โดยเฉพาะอย่างยิ่งการโต้แย้งเกี่ยวกับทฤษฎี"บิกแบง" ซึ่งเป็นวลีที่เขาตั้งขึ้นเป็นการล้อเลียน นอกจากในฐานะนักดาราศาสตร์แล้ว ฮอยล์ยังเป็นนักเขียนนิยายวิทยาศาสตร์ด้วย และร่วมเขียนหนังสือหลายเล่มกับบุตรชาย คือ เจฟฟรีย์ ฮอยล์ เขาอุทิศเวลาส่วนใหญ่ในชีวิตทำงานให้กับสถาบันดาราศาสตร์แห่งเคมบริดจ์ และได้ทำหน้าที่เป็นผู้อำนวยการสถาบันแห่งนี้เป็นเวลาหลายปี ฮอยล์เสียชีวิตที่เมืองบอร์นมัธ ประเทศอังกฤษ 

**งานเขียนนิยายวิทยาศาสตร์**
 The Black Cloud, 1957- Ossian's Ride, 1959- A for Andromeda, 1962 (เขียนร่วมกับ จอห์น เอลเลียต)- Fifth Planet, 1963 (เขียนร่วมกับ เจฟฟรีย์ ฮอยล์)- The Andromeda Breakthrough, 1965 (เขียนร่วมกับ จอห์น เอลเลียต)- October the First Is Too Late, 1966- Element 79, 1967- Rockets in Ursa Major, 1969 (เขียนร่วมกับ เจฟฟรีย์ ฮอยล์)- Seven Steps to the Sun, 1970 (เขียนร่วมกับ เจฟฟรีย์ ฮอยล์)- The Inferno, 10/1973 (เขียนร่วมกับ เจฟฟรีย์ ฮอยล์)- The Molecule Men and the Monster of Loch Ness, 1973 (เขียนร่วมกับ เจฟฟรีย์ ฮอยล์)- Into Deepest Space, 1974 (เขียนร่วมกับ เจฟฟรีย์ ฮอยล์)- The Incandescent Ones, 1977 (เขียนร่วมกับ เจฟฟรีย์ ฮอยล์)- The Westminster Disaster, 10/1978 (เขียนร่วมกับ เจฟฟรีย์ ฮอยล์)- Comet Halley, 11/1985- The Frozen Planet of Azuron, 1982 (Ladybird Books, เขียนร่วมกับ เจฟฟรีย์ ฮอยล์)- The Energy Pirate, 1982 (Ladybird Books, เขียนร่วมกับ เจฟฟรีย์ ฮอยล์)- The Planet of Death, 1982 (Ladybird Books, เขียนร่วมกับ เจฟฟรีย์ ฮอยล์)- The Giants of Universal Park, 1982 (Ladybird Books, เขียนร่วมกับ เจฟฟรีย์ ฮอยล์)
งานเขียนโดยมากเป็นงานเอกเทศ ยกเว้น Andromeda Breakthrough เป็นภาคต่อของ A for Andromeda และ Into Deepest Space เป็นภาคต่อของ Rockets in Ursa Major

**แหล่งข้อมูลอื่น**
  Obituary by Sir Martin Rees in Physics Today date=2006-02-15  -  Obituary in The Guardian
2001
หมวดหมู่:นักดาราศาสตร์ชาวอังกฤษ
หมวดหมู่:เซอร์
หมวดหมู่:บุคคลจากแบรดฟอร์ด
เจ้าหญิงเฟาซียะฮ์-ละฏีฟะฮ์แห่งอียิปต์

เจ้าหญิงเฟาซียะฮ์-ละฏีฟะฮ์แห่งอียิปต์ (فوزية لطيفة; ประสูติวันที่ 12 กุมภาพันธ์ พ.ศ. 2525) พระราชธิดาพระองค์เดียวของพระเจ้าฟูอัดที่ 2 แห่งอียิปต์ กับฟาดิลา ฟรองซ์ ปิการ์ สตรีชาวฝรั่งเศส พระองค์ประสูติเมื่อวันที่ 12 กุมภาพันธ์ พ.ศ. 2525 ในเขตมอนเตการ์โล ประเทศโมนาโก โดยพระองค์ถือสัญชาติโมนาโก พระองค์มีพระเชษฐา 1 พระองค์ และพระอนุชา 1 พระองค์ คือ เจ้าชายมูฮัมหมัด อาลี เจ้าชายแห่งซาอิด และเจ้าชายฟากูรุดดินแห่งอียิปต์

**พระราชตระกูล**

**อ้างอิง**
หมวดหมู่:เจ้าหญิงอียิปต์
หมวดหมู่:ชาวอียิปต์เชื้อสายกรีก
หมวดหมู่:ชาวอียิปต์เชื้อสายฝรั่งเศส
หมวดหมู่:ชาวอียิปต์เชื้อสายแอลเบเนีย
หมวดหมู่:ชาวอียิปต์เชื้อสายตุรกี
หมวดหมู่:ชาวอียิปต์เชื้อสายยิว
หมวดหมู่:มุสลิมชาวอียิปต์
หมวดหมู่:ราชวงศ์มูฮัมหมัดอาลี
องค์การผู้สังเกตการณ์ศิลปะนานาชาติ

องค์การผู้สังเกตการณ์ศิลปะนานาชาติ (ArtWatch International) เป็นองค์การที่ก่อตั้งขึ้นโดยเจมส์ เบ็ค ศาสตราจารย์สาขาวิชาประวัติศาสตร์ศิลป์วิทยาแห่งมหาวิทยาลัยโคลัมเบียในสหรัฐอเมริกาเพื่อเฝ้าสังเกตและรณรงค์เพื่อหาวิธีที่ดีขึ้นในการอนุรักษ์งานศิลปะ องค์การมีสาขาในสหราชอาณาจักร “องค์การผู้สังเกตการณ์ศิลปะแห่งสหราชอาณาจักร” (ArtWatch UK)

**กิจการ**
ในปี ค.ศ. 1991 เบ็ควิจารณ์การการทำความสะอาดประติมากรรมอนุสรณ์ของอิลาเรีย เดล คาเรตโตในมหาวิหารลูคคาโดย จาโคโป เดลลา เควอร์เชียในอิตาลี ที่เป็นผลให้ผู้อนุรักษ์ฟ้องร้องในข้อหาว่า “กล่าวร้ายอย่างสร้างปัญหา” (aggravated slander) ซึ่งมีโทษถึงจำคุกสามปีศาลตัดสินว่าผิดจริง แต่เบ็คชนะคดี จากนั้นก็มาร่วมก่อตั้งองค์การผู้สังเกตการณ์ศิลปะ
องค์การผู้สังเกตการณ์ศิลปะทำการวิจารณ์วิธีและโครงการอนุรักษ์หลายโครงการ รวมทั้งโครงการบูรณะจิตรกรรมฝาผนัง “พระกระยาหารมื้อสุดท้าย” โดย เลโอนาร์โด ดา วินชี และโครงการการบูรณะจิตรกรรมฝาผนังในชาเปลซิสติน ในปี ค.ศ. 2004 องค์การพยายามร้องเรียนให้ทำการยุติการบูรณะประติมากรรม “เดวิด” โดย ไมเคิล แอนเจโลแต่ไม่สำเร็จ แต่หลังจากนั้นก็พบว่าเกิดมีรอยร้าว
เบ็ค และ ดาลีย์มักจะออกความเห็นอย่างตรงไปตรงมาเกี่ยวกับงานบูรณะที่เป็นหัวข่าวอยู่เสมอ แต่องค์การเองก็ถูกวิจารณ์จากฝ่ายปฏิปักษ์อย่างรุนแรง เช่นเมื่อผู้สำรวจรังวัดมหาวิหารเซนต์พอลผู้มีหน้าที่ดูแลการทำความสะอาดมหาวิหารในปี ค.ศ. 2004 ถูกดาลีย์วิจารณ์ก็โต้ว่า  “องค์การผู้สังเกตการณ์ศิลปะแห่งสหราชอาณาจักรฟังแล้วออกจะขลัง แต่ดูเหมือนว่าจะเป็นองค์การที่มีทัศนคติจากคนคนเดียว”

**อ้างอิง**

**แหล่งข้อมูลอื่น**
  ArtWatch International web site -  ArtWatch UK web site
หมวดหมู่:องค์การระหว่างประเทศ
หมวดหมู่:การอนุรักษ์ศิลปะ
หมวดหมู่:องค์การศิลปะ
การสร้างอาดัม (มีเกลันเจโล)

พระเจ้าสร้างอาดัม (The Creation of Adam) เป็นจิตรกรรมฝาผนังโดยมีเกลันเจโลซึ่งถูกวาดไว้บนเพดานโบสถ์น้อยซิสทีนในนครรัฐวาติกัน ถูกวาดระหว่างค.ศ. 1508–1512 อิงเนื้อหาตามพระคัมภีร์ไบเบิลฉบับหนังสือปฐมกาล เป็นตอนที่พระเจ้าพ่นลมหายใจแห่งชีวิตให้แก่อาดัม มนุษย์คนแรก ภาพที่หัตถ์ของพระเจ้าใกล้จะแตะกับมือของอาดัมได้กลายเป็นสัญลักษณ์ของมนุษยชาติ และกลายเป็นภาพถูกลอกแบบตลอดจนถูกนำไปล้อเลียนนับครั้งไม่ถ้วน  ภาพ พระเจ้าสร้างอาดัม ของมีเกลันเจโลและภาพ อาหารค่ำมื้อสุดท้าย ของเลโอนาร์โด ดา วินชี ถือเป็นสองงานจิตรกรรมทางศาสนาที่ถูกลอกแบบมากที่สุดตลอดกาล
ในค.ศ. 1505 มีเกลันเจโลได้รับเลือกจากพระสันตะปาปาองค์ใหม่ สมเด็จพระสันตะปาปาจูลิอุสที่ 2 ให้สร้างสุสานของพระองค์รวมทั้งรูปสลัก 40 รูป โดยมีกำหนดให้แล้วเสร็จภายในห้าปีซึ่งถือเป็นงานที่หนักสำหรับเขา เดิมทีเขาถูกสั่งให้วาดอัครทูตทั้งสิบสองประดับไว้เพดานโบสถ์น้อยซิสทีน แต่เขาได้ทูลอิสระในการทำงานต่อพระสันตะปาปาและยังทูลขออนุญาตในการวาดภาพอย่างอื่นซึ่งมีความซับซ้อนมากกว่าโดยมีหัวข้อสื่อถึงการกำเนิด, การตกในบาป, พระสัญญาไถ่บาปต่อเหล่าผู้เผยพระวจนะ และลำดับพงศ์ของพระเยซู 
มีเกลันเจโลได้วาดภาพกว่า 300 ภาพบนเพดานโบสถ์น้อยซิสทีนซึ่งกินพื้นที่กว่าห้าร้อยตารางเมตร บริเวณตรงกลางของเพดานเป็นภาพของพระธรรมปฐมกาลทั้งเก้าบท ซึ่งแบ่งออกเป็นสามกลุ่ม คือ พระเจ้าสร้างโลก, พระเจ้าสร้างมวลมนุษย์ และมวลมนุษย์ถูกขับไล่จากสวรรค์

**อ้างอิง**
หมวดหมู่:มีเกลันเจโล
หมวดหมู่:จิตรกรรมในคริสต์ทศวรรษ 1510
หมวดหมู่:จิตรกรรมสมัยฟื้นฟูศิลปวิทยา
หมวดหมู่:จิตรกรรมฝาผนัง
หมวดหมู่:ศิลปะเกี่ยวกับพันธสัญญาเดิม
หมวดหมู่:โบสถ์น้อยซิสทีน
แคทเทอรีน แคร์รี เบ็ทติส

เจ้าหญิงแคทเทอรีน มกุฎราชกุมารีแห่งยูโกสลาเวีย (นามเดิม แคทเทอรีน แคร์รี เบ็ทติส; ประสูติ 13 พฤศจิกายน พ.ศ. 2486) เป็นพระวรชายาองค์ปัจจุบันในอาเล็กซานดาร์ คาราจอร์เจวิช
แคทเทอรีนได้รับการศึกษาในเอเธนส์และโลซาน ประเทศสวิตเซอร์แลนด์ ศึกษาด้านธุรกิจที่มหาวิทยาลัยเดนเวอร์ รัฐโคโลราโดและมหาวิทยาลัยแดลลัส รัฐเท็กซัส แคทเทอรีนทำงานด้านธุรกิจไม่กี่ปีในสหรัฐอเมริกา
ในวันที่ 25 พฤศจิกายน พ.ศ. 2505 แคทเทอรีนทรงพบกับ แจ็ค ดับเบิลยู เอนดริว และได้สมรสกันมีบุตร 2 คนคือ เดวิดและเอลิสัน เอลิสันมีบุตรทั้งหมด 4 คนได้แก่ อแมนดา, สเตฟานี, นิโคลัส และไมเคิล ส่วนเดวิดมีบุตร 1 คนคือ อเล็กซานเดอร์ ปัจจุบันเดวิดและเอลิสันอยู่ที่ประเทศกรีซ แคทเทอรีนได้ท่องเที่ยวหลายๆที่ในโลกและอาศัยอยู่ที่ออสเตรเลีย, แอฟริกา และสหรัฐอเมริกา แคทเทอรีนและแจ็ค แอนดริวได้หย่าขาดกันในวันที่ 7 ธันวาคม พ.ศ. 2527
แคทเทอรีนได้พบกับอาเล็กซานดาร์ คาราจอร์เจวิช ที่วอชิงตัน ดี.ซี. ใน พ.ศ. 2527 และทั้งคู่ได้อภิเษกสมรสกันที่กรุงลอนดอนในวันที่ 21 กันยายน พ.ศ. 2528 โดยเพื่อนฝ่ายชายคือ สมเด็จพระราชาธิบดีคอนสแตนตินที่ 2 แห่งกรีซ พระญาติชั้นที่ 1 และพยานคือ เจ้าชายโทมิสลาฟแห่งยูโกสลาเวีย พระปิตุลาของอาเล็กซานดาร์
อาเล็กซานดาร์และเจ้าหญิงแคทเทอรีน พระวรชายาองค์ปัจจุบัน
เจ้าหญิงแคทเทอรีนทรงพระราชกรณียกิจอุทิศแก่การกุศลตั้งแต่เกิดความขัดแย้งในยูโกสลาเวีย พระนางทรงประกอบพระราชกรณียกิจเพื่อสิทธิมนุษยชน และทรงเป็นผู้อุปถัมภ์องค์การสิทธิมนุษยชน ใน พ.ศ. 2544 ทรงจัดตั้งเว็บไซต์เพื่อสิทธิมนุษยชนในเบลเกรดเพื่อขยายเครือข่ายองค์การเพื่อสิทธิมนุษยชนด้วยการเปิดการให้บริจาค
ใน พ.ศ. 2534 อาเล็กซานดาร์ได้เสด็จมายังเบลเกรดพร้อมเจ้าหญิงแคทเทอรีนและพระโอรสของอาเล็กซานดาร์ พระราชวงศ์ได้รับการต้อนรับจากพสกนิกรผู้สนับสนุนราชวงศ์นับแสน และประชาชนทั้งหลายได้ให้การสนับสนุนราชวงศ์คาราจอร์เจวิชและเรียกร้องให้เปลี่ยนการปกครองเป็นระบอบราชาธิปไตยภายใต้รัฐธรรมนูญ
ในวันที่ 17 กรกฎาคม พ.ศ. 2544 หลังจากการปฏิวัติประชาธิปไตยในเซอร์เบีย อาเล็กซานดาร์, เจ้าหญิงแคทเทอรีน มกุฎราชกุมารีแห่งยูโกสลาเวีย และพระโอรสของอาเล็กซานดาร์ทรงมีสิทธิ์ในพระราชวังหลวงที่กรุงเบลเกรด

**อ้างอิง**
  Official biography of HRH Crown Princess Katherine date=2011-10-15 - http://www.lifelineaid.org/ Lifeline Humanitarian Organization- http://www.lifelinechicago.org/ Lifeline Humanitarian Organization Chicago- http://en.wikipedia.org/wiki/Katherine,_Crown_Princess_of_Yugoslavia
ค
หมวดหมู่:ราชวงศ์การาจอร์เจวิช
หมวดหมู่:บุคคลเชื้อสายกรีก
หมวดหมู่:เจ้าหญิงยูโกสลาเวีย
หมวดหมู่:มกุฎราชกุมารี
หลักการพื้นฐานจักรวาลวิทยา

ในการศึกษาจักรวาลวิทยา หลักการพื้นฐานจักรวาลวิทยา เป็นสมมุติฐานที่ใช้งานอยู่ในการอธิบายถึงโครงสร้างขนาดใหญ่ของจักรวาล โดยระบุว่า
 ในภาพรวมของอวกาศ จักรวาลมีความกลมกลืนเป็นเนื้อเดียวกัน และสมมาตรกันในทุกทิศทาง
กล่าวโดยละเอียดดังนี้
หลักการพื้นฐานจักรวาลวิทยานี้ทำให้มีทฤษฎีทางจักรวาลที่เป็นไปได้เพียงจำนวนหนึ่ง ซึ่งได้ผลสอดคล้องกับการสังเกตการณ์ คือ (1) การกระจายตัวของดาราจักรในอวกาศ (2) การกระจายตัวของแหล่งกำเนิดคลื่นวิทยุ และ (3) การแผ่รังสีไมโครเวฟพื้นหลังของจักรวาล  
ปี ค.ศ. 1923 อเล็กซานเดอร์ ฟรีดแมน พัฒนาสมการของไอน์สไตน์จากทฤษฎีสัมพัทธภาพทั่วไป เพื่ออธิบายถึงสภาวะเอกภพที่กลมกลืนและสมมาตรในทุกทิศทางโดยมีลักษณะเป็นพลวัต ทฤษฎีของฟรีดแมนถูกนำมาใช้ในอีกไม่กี่ปีต่อมา โดยอาเทอร์ เอ็ดดิงตัน และฌอร์ฌ เลอแม็ทร์

**อ้างอิง**
หมวดหมู่:จักรวาลวิทยาเชิงกายภาพ
เจ้าชายปีเตอร์แห่งเซอร์เบีย

เจ้าชายปีเตอร์แห่งยูโกสลาเวีย (ปีเตอร์ คาราจอร์เจวิช; Петар Карађорђевић; 5 กุมภาพันธ์ พ.ศ. 2523) ประสูติที่เมืองชิคาโก รัฐอิลลินอย สหรัฐ พระองค์เป็นพระโอรสพระองค์แรกในอาเล็กซานดาร์ คาราจอร์เจวิช กับเจ้าหญิงมารีอา ดา กลอเรีย ดัสเชสแห่งเซกอร์เบ อดีตพระวรชายา เจ้าชายปีเตอร์เป็นพระราชนัดดาในสมเด็จพระราชาธิบดีปีเตอร์ที่ 2 แห่งยูโกสลาเวีย พระบิดาอุปถัมภ์พระองค์คือเจ้าชายอเล็กซานเดอร์แห่งยูโกสลาเวีย พระโอรสในเจ้าชายพอลแห่งยูโกสลาเวียผู้สำเร็จราชการ
เจ้าชายปีเตอร์ทรงพำนักในชิคาโก จนกระทั่ง พ.ศ. 2524 เมื่อต้องทรงย้ายตามพระบิดาและพระมารดาไปยังรัฐเวอร์จิเนีย ใน พ.ศ. 2526 ทรงเข้าศึกษาที่ไทซัน คอร์เนอร์ และใน พ.ศ. 2527 ทรงเข้าศึกษาในโรงเรียน ใน พ.ศ. 2531 เมื่อมีพระชนมายุได้ 8 พรรษา ทรงเข้าศึกษาในโรงเรียนเตรียมความพร้อม ในเดือนมิถุนายน พ.ศ. 2541 ทรงเข้ารับการศึกษาที่โรงเรียนเดอะคิงส์ที่เคนเตอร์บิวรี ประเทศอังกฤษ ทรงได้รับการศึกษาในศิลปะ ภาษาสเปน และภาษาฝรั่งเศส ใน พ.ศ. 2542 ทรงเข้าศึกษาศิลปะในกรุงลอนดอน ที่วิทยาลัยศิลปะแคมเบิลเวล ในเดือนพฤษภาคม พ.ศ. 2543 ทรงจบแผนการภาควิชาศิลปะภาคพื้นทวีปยุโรปในบาร์เซโลนาและเซบิยา เจ้าชายปีเตอร์ทรงใช้เวลา 1 ปีที่โรงเรียนดีไซน์โรดไอแลนด์ ปัจจุบันพระองค์ทรงทำงานด้านการออกแบบกราฟิกและเทคโนโลยี คอมพิวเตอร์ เจ้าชายปีเตอร์ทรงสามารถตรัสภาษาอังกฤษ ภาษาสเปน และภาษาฝรั่งเศส ปัจจุบันกำลังศึกษาภาษาเซอร์เบีย
เจ้าชายปีเตอร์ได้เดินทางมาที่เซอร์เบียใน พ.ศ. 2534 และในเดือนกรกฎาคม พ.ศ. 2543 ในวันที่ 17 กรกฎาคม พ.ศ. 2544 พระราชวงศ์ได้รับสิทธิ์ในพระราชวังหลวงเบลี ดีวอร์ที่กรุงเบลเกรด พระองค์ได้เดินทางในยุโรป สหรัฐ ตะวันออกกลาง เอเชียตะวันออกเฉียงใต้ อเมริกากลาง และอเมริกาใต้
จากซ้าย:เจ้าชายปีเตอร์แห่งยูโกสลาเวีย, อาเล็กซานดาร์ มกุฎราชกุมารแห่งยูโกสลาเวีย,บาทหลวงออร์ทอด็อกซ์,เจ้าชายอเล็กซานเดอร์แห่งยูโกสลาเวียและเจ้าชายฟิลิป เจ้าชายรัชทายาทแห่งยูโกสลาเวีย
ปัจจุบันเจ้าชายปีเตอร์ทรงอยู่ในลำดับการสืบราชบัลลังก์อังกฤษ ทางพระมารดาพระองค์ทรงเป็นเชื้อสายรุ่นที่ 10 ในมาเรีย เลสไชน์สกาแห่งโปแลนด์ สมเด็จพระราชินีแห่งฝรั่งเศสและทรงเป็นเชื้อพระวงศ์สายตรงในราชวงศ์บูร์บง พระองค์สืบเชื้อสายมาจากราชวงศ์เนมานจิคแห่งบอลข่านในยุคกลาง เจ้าชายปีเตอร์เป็นพระราชนัดดาในสมเด็จพระราชินีอเล็กซันดราแห่งยูโกสลาเวียผู้เป็นพระราชธิดาในสมเด็จพระราชาธิบดีอเล็กซานเดอร์ที่ 1 แห่งกรีซกับเจ้าหญิงแอสปาเชีย มานอส พระวรราชชายาแห่งกรีซ สายบิดาสืบเชื้อสายจากพระเจ้าจอร์จที่ 1 แห่งกรีซทางราชวงศ์โคเมนอสและทางมารดาจากโอลกา คอนสแตนตินอฟนาแห่งรัสเซีย สมเด็จพระราชินีแห่งกรีซทางราชวงศ์โรมานอฟ
พระองค์มีพระอนุชาอยู่ 2 พระองค์คือ- เจ้าชายฟิลิปแห่งยูโกสลาเวีย ทรงเป็นฝาแฝดกับเจ้าชายอเล็กซานเดอร์- เจ้าชายอเล็กซานเดอร์แห่งเซอร์เบีย ทรงเป็นฝาแฝดกับเจ้าฟ้าชายฟิลิป
ในวันที่ 27 เมษายน พ.ศ. 2565 เจ้าชายปีเตอร์ได้สละตำแหน่งเจ้าชายรัชทายาทแห่งยูโกสลาเวียต่อพระองค์และทายาทของพระองค์ ทำให้เจ้าชายฟิลิปพระอนุชา ดำรงตำแหน่งเจ้าชายรัชทายาทแห่งยูโกสลาเวีย

**อ้างอิง**
 http://en.wikipedia.org/wiki/Peter,_Hereditary_Prince_of_Yugoslavia- - Peter, Hereditary Prince
ป
ครอบครัวแอดดัมส์

ครอบครัวอาดัมส์ (The Addams Family) คือการ์ตูนที่นักเขียนการ์ตูนในนิตยสารนิว ยอร์กเกอร์ ชื่อ ชาร์ลส์ อาดัมส์ สร้างขึ้น ต่อมาเป็นหนังตลกชุดทางโทรทัศน์ในศตวรรษ 1960 และเป็นหนังโรงในปี ค.ศ. 1991 ตัวละครมีพ่อกับแม่ คือ โกเมซ กับ มอร์ทิเชีย ลูกๆคือพักส์ลีย์ กับ เวนส์เดย์ มีลุงเฟสเตอร์ หัวหน้าคนใช้ชื่อเลิร์ช และธิง ซึ่งเป็นมือไม่มีร่าง แต่จะวิ่งพล่านคอยช่วยงานไปทั่ว

**อ้างอิง**
หมวดหมู่:ตัวละครการ์ตูน
อาดัมส์
หลักการพื้นฐานโคเปอร์นิคัส

ในการศึกษาจักรวาลวิทยา หลักการพื้นฐานโคเปอร์นิคัส (ซึ่งตั้งชื่อตาม นิโคเลาส์ โคเปอร์นิคัส) ระบุว่า โลกมิได้เป็นศูนย์กลางจักรวาล ในช่วงหลังมานี้ หลักการนี้ได้ถูกดัดแปลงให้เป็นกลางยิ่งขึ้นตามแนวคิดของทฤษฎีสัมพัทธภาพ คือ มนุษย์มิได้เป็นผู้สังเกตการณ์ที่มีสิทธิพิเศษในเอกภพ 

**ดูเพิ่ม**
 แบบจำลองแบบโลกเป็นศูนย์กลางจักรวาล

**อ้างอิง**

**แหล่งข้อมูลอื่น**
  Spiked-online Article date=2013-09-28 -  Slate: How will the Universe End?
หมวดหมู่:จักรวาลวิทยาเชิงกายภาพ
เจเน็ตแจ็กสันส์ริธึมเนชัน 1814

เจเน็ตแจ็กสันส์ริธึมเนชัน 1814 (Janet Jackson's Rhythm Nation 1814) เป็นผลงานสตูดิโออัลบั้มชุดที่ 4 ของศิลปินอเมริกัน เจเน็ต แจ็กสัน ออกขายเมื่อวันที่ 19 กันยายน ค.ศ. 1989 กับสังกัดเอแอนด์เอ็มเรเคิดส์ และเนื่องจากเป็นความต้องการของผู้บริหารค่ายเพลงที่ต้องการให้มีความคล้ายคลึงกับอัลบั้มชุดก่อนของเธอชุด Control (1986) เธอยืนยันใรการคิดแนวความคิดรวมของอัลบั้มโดยพูดถึงความอยุติธรรมในสังคม ชุดนี้ยังร่วมงานกับโปรดิวเซอร์อย่าง จิมมี แจม และ เทอร์รี ลูอิส เธอยังได้แรงบันดาลใจการทำงานจากข่าวในสื่อต่าง ๆ และยังมีประเด็นใหม่ยังการเหยียดสีผิว ความยากจน การใช้ยาเกินขนาด ถึงแม้ว่านักวิจารณ์จะวิจารณ์ธีมว่า "ตรงไปตรงมา" เธอก็ยังได้รับการยอมรับว่าเป็นแบบอย่างของคนรุ่นใหม่ เพราะการเขียนเนื้อเพลงที่ตระหนักถึงสังคม
อัลบั้มมีแนวเพลงแบบนิวแจ็กสวิง รวมเข้ากับริทึมแอนด์บลูส์ กับฟังก์ ดนตรีอินดัสเทรียล และการใช้การลัดจังหวะ, ดนตรีประกอบจังหวะที่ใช้เครื่องสังเคราะห์เสียง เข้ากับแซมเพิลลูป เพลงในอัลบั้มชุดนี้มีหลากหลายแนวเพลงตั้งแต่เต้นรำมีจังหวะจนถึงบัลลาดเบา ๆ และเนื่องจากเป็นการสร้างสรรค์งานและเนื้อเพลงแบบใหม่ของเธอ นักวิจารณ์ยังยกให้อัลบั้มนี้เป็นความสำเร็จสุดยอดในความเป็นศิลปินของเธอ อีกทั้งการออกทัวร์ ริธึมเนชัน 1814 ทัวร์ ก็ยังถือว่าเป็นทัวร์เปิดตัวที่ประสบความสำเร็จที่สุดในโลก ในบรรดาศิลปินต่าง ๆ
อัลบั้มชุดนี้ยังติดอันดับ 1 บนบิลบอร์ด 200 เป็นชุดที่ 2 ติดต่อกัน มี 7 ซิงเกิลที่ประสบความสำเร็จอย่าง "Miss You Much", "Rhythm Nation", "Escapade", "Alright", "Come Back to Me", "Black Cat", และ "Love Will Never Do (Without You)" ที่ต่างติดท็อป 5 บนบิลบอร์ดฮอต 100 ทำให้เป็นอัลบั้มแรกและอัลบั้มเดียวที่สามารถทำได้ อัลบั้มยังได้รับ 6 แผ่นเสียงทองคำขาวจาก RIAA มียอดขายมากกว่า 14 ล้านชุดทั่วโลก และนิตยสารโรลลิงสโตนยังให้ติดอันดับในหัวข้อ 500 อัลบั้มยอดเยี่ยมที่สุดตลอดกาลและติดใน 1001 อัลบั้มที่คุณต้องฟังก่อนตาย

**อ้างอิง**
หมวดหมู่:อัลบั้มเพลงในคริสต์ทศวรรษ 1990
หมวดหมู่:อัลบั้มเพลงของเจเน็ต แจ็กสัน
หมวดหมู่:อัลบั้มเพลงในปี พ.ศ. 2532
เดอะเบิร์ทออฟอะเนชัน

เดอะเบิร์ทออฟอะเนชัน (italic=yes) หรือชื่อเดิมเรียกว่า เดอะแคลนส์แมน (italic=yes) เป็นภาพยนตร์เงียบอเมริกันแนวมหากาพย์ดรามา กำกับโดย ดี. ดับเบิลยู. กริฟฟิท แสดงนำโดย ลิลเลียน กิช บทภาพยนตร์ดัดแปลงจาก เดอะแคลนส์แมน นวนิยายของ ทอมัส ดิกสัน จูเนียร์ ในปี ค.ศ. 1905 และการแสดง กริฟฟิทเขียนบทภาพยนตร์ร่วมกับ แฟรงค์ อี. วูดส์ และอำนวยการสร้างร่วมกับ แฮร์รี เอตกิน ประธานาธิบดี วูดโรว์ วิลสัน ได้ฉายภาพยนตร์เรื่องนี้ใน ทำเนียบขาว เมื่อปี 1915

**หมายเหตุ**

**อ้างอิง**
หมวดหมู่:ภาพยนตร์ที่ออกฉายในปี พ.ศ. 2458
หมวดหมู่:คตินิยมเชื้อชาติ
หมวดหมู่:ภาพยนตร์อเมริกัน
หมวดหมู่:ภาพยนตร์ที่มีเนื้อหาเกี่ยวกับสงครามกลางเมืองอเมริกา
หมวดหมู่:ภาพยนตร์อนุรักษ์หอทะเบียนภาพยนตร์แห่งชาติสหรัฐ
หมวดหมู่:ภาพยนตร์อเมริกันในคริสต์ทศวรรษ 1910
หมวดหมู่:ภาพยนตร์ภาษาอังกฤษในคริสต์ทศวรรษ 1910
ลาซารัสแห่งเบธานี

นักบุญลาซารัสแห่งเบทธานี (รูปแผลงเป็นละตินจากภาษาแอราเมอิก: אלעזר, Elʿāzār, cf. ฮีบรู เอลิเอซาร์, "พระเจ้าทรงช่วย") เรียกแบบศักดิ์สิทธิ์ตามอีสเทิร์นออร์ทอดอกซ์เป็น ลาซารัสผู้ชอบธรรม ที่เสียชีวิตสี่วัน เป็นนักบุญในคริสต์ศาสนาเป็นหัวเรื่องของปาฏิหาริย์อันสำคัญที่ทรงปฏิบัติโดยพระเยซูในพระวรสารนักบุญยอห์นที่กล่าวว่าพระเยซูทรงชุบชีวิตของนักบุญลาซารัสสี่วันหลังจากที่เสียชีวิตไปแล้ว นิกายอีสเติร์นออร์โธด็อกซ์และนิกายโรมันคาทอลิกบรรยายเหตุการณ์ที่เกิดขึ้นหลังจากที่ได้รับการชุบชีวิตที่ต่างกัน

**อ้างอิง**

**แหล่งข้อมูลอื่น**
  Lazarus Is Resurrected (from Jehovah's Witnesses Official Website)-  Lazarus Is Raised from the Dead (from The Church of Jesus Christ of Latter-day Saints)-  Lazarus Reanimated date=2022-05-19  (from the Brick Testament)-  The Raising of Lazarus and the Bodily Resurrection - Dr. Charles P. Baylis (from Dallas Theological Seminary)
หมวดหมู่:นักบุญ
หมวดหมู่:ผู้ติดตามพระเยซู
หมวดหมู่:นักบุญจากแผ่นดินศักดิ์สิทธิ์
หมวดหมู่:นักบุญชาวคริสต์จากพันธสัญญาใหม่
หมวดหมู่:พระวรสารนักบุญยอห์น
หมวดหมู่:นักบุญแองกลิคัน
หมวดหมู่:บุคคลในพระวรสารในสารบบ
หมวดหมู่:นักบุญจากพันธสัญญาใหม่
อุปกรณ์กรองอากาศ

แผงกรองอากาศรถยนต์ด้านสะอาด
แผงกรองอากาศรถยนต์ด้านสกปรก
อุปกรณ์กรองอากาศ (Air filter) คืออุปกรณ์ที่ประกอบด้วยสิ่งที่เป็นไยที่แยกสารเช่นฝุ่น, ละอองเกษรดอกไม้, รา และ แบคทีเรีย จาก อากาศ ส่วนอุปกรณ์กรองอากาศเคมีจะประกอบด้วยตัวดูดซึม หรือ ตัวเร่งปฏิกิริยาที่ใช้ในการกำจัดสิ่งสกปรกที่ลอยตัวในอากาศเช่นสารอินทรีย์ไอระเหย (Volatile organic compound หรือ VOC) หรือ โอโซน  อุปกรณ์กรองอากาศใช้ในสถานที่ที่คุณภาพของอากาศเป็นสิ่งสำคัญโดยเฉพาะในระบบการระบายอากาศภาพในอาคารหรือภายในเครื่องยนต์

**ดูเพิ่ม **
 ระบบการระบายอากาศ 

**แหล่งข้อมูลอื่น**
  France's Corp Air Intake Pagefix-attempted=yes -  Comparative filtration efficacy and airflow tests for different types of automotive air filter elements date=2006-12-05 -  Engineered Systems Magazine date=2011-07-26  Filter Selection: A Standard Procedure (June 2000) MERV designations (Minimum Efficiency Reporting Value)-  ASHRAE-  U.S.E.P.A. Indoor Air Quality, Federal Interagency Committee
หมวดหมู่:ชิ้นส่วนยานยนต์
หมวดหมู่:ส่วนประกอบเครื่องยนต์
คริสโตและฌอง-โคลด

คริสโตและฌอง-โคลด
คริสโตและฌอง-โคลด (Christo and Jeanne-Claude) “คริสโต” (ชื่อเดิม คริสโต วลาดิมิรอฟ ยาวาเชฟฟ์ Христо Явашев) (13 มิถุนายน ค.ศ. 1935 – 31 พฤษภาคม ค.ศ. 2020) และ “ฌอง-โคลด” (ชื่อเดิม ฌอง-โคลด เดนาต์ เดอ กุยเลอบอง Jeanne-Claude Denat de Guillebon) (13 มิถุนายน ค.ศ. 1935 – 18 พฤศจิกายน ค.ศ. 2009) เป็นสามีภรรยาผู้สร้างงานศิลปะเชิงสิ่งแวดล้อม งานที่มีชื่อเสียงก็ได้แก่การห่อตึกรัฐสภาที่เบอร์ลินในประเทศเยอรมนี และสะพานปองต์-นูฟในกรุงปารีส, การติดตั้งงานศิลปะที่ยาว 24 ไมล์ที่เรียกว่า “รั้วแล่น” (Running Fence) ในแคลิฟอร์เนีย และการติดตั้ง “ประตู” (The Gates) ในเซ็นทรัลพาร์คในนิวยอร์ก

**อ้างอิง**
 Matthias Koddenberg, Christo and Jeanne-Claude: Early Works 1958-64, Kettler Verlag, Bönen, Germany 2009- Matthias Koddenberg, "Christo and Jeanne-Claude: Realism's Newly Unveiled Face", in: Nouveau Réalisme, exh. cat. Museum Moderner Kunst Stiftung Ludwig Wien, Vienna, Austria 2005- David Bourdon, Christo, Harry N. Abrams, New York, USA 1971

**แหล่งข้อมูลอื่น**
 ศิลปะจัดวาง

**แหล่งข้อมูลอื่น**
หมวดหมู่:ชาวอเมริกันเชื้อสายฝรั่งเศส
หมวดหมู่:ชาวอเมริกันเชื้อสายบัลแกเรีย
หมวดหมู่:ศิลปินชาวอเมริกัน
หมวดหมู่:ศิลปินจัดวาง
กีฬามหาวิทยาลัยแห่งประเทศไทย ครั้งที่ 33

ตราสัญลักษณ์ศาลายาเกมส์
กีฬามหาวิทยาลัยแห่งประเทศไทย ครั้งที่ 33 หรือ ศาลายาเกมส์ จัดการแข่งขันวันที่ 23 -30 มกราคม 2549 ณ มหาวิทยาลัยมหิดล ศาลายา จังหวัดนครปฐม โดยมีมหาวิทยาลัยมหิดลเป็นเจ้าภาพจัดการแข่งขัน

**สัญลักษณ์ประจำการแข่งขัน**

**ตราสัญลักษณ์**
 ตราสถาบัน เป็นตราของมหาวิทยาลัยมหิดล ซึ่งเป็นเจ้าภาพในการแข่งขันกีฬามหาวิทยาลัยในครั้งนี้- รูปเลข 33 สื่อความหมายถึง การแข่งขันกีฬามหาวิทยาลัย ครั้งที่ 33 โดยตัวเลขมีความหมายแทนคนที่มีพลังและการเคลื่อนไหว ที่สื่อถึงการแข่งขันกีฬา รวมไปถึงความก้าวหน้าของโลกยุคเทคโนโลยีสมัยใหม่ โดยใช้สีน้ำเงินแก่และสีม่วง ซึ่งเป็นสีประจำมหาวิทยาลัยและสีของดอกกันภัยมหิดล ต้นไม้สัญลักษณ์ของมหาวิทยาลัย- รูปเส้น 3 วง แสดงถึงการเป็นเจ้าภาพครั้งที่ 3 และครบ 3 รอบวันพระราชทานนามมหาวิทยาลัยมหิดล
โดยรวม สื่อความหมายเป็นภาพคนที่มีพลังและการเคลื่อนไหวที่สื่อถึงการแข่งขันกีฬารวมไปถึงความก้าวหน้าของโลกยุคเทคโนโลยีสมัยใหม่

**สัตว์นำโชค**
สัตว์นำโชคศาลายาเกมส์
กระต่ายสามตัว สื่อความหมายถึง พื้นฐานครอบครัวมีความสำคัญสำหรับทุกความสำเร็จ โดยที่ "ลูกกระต่ายสีเหลือง" สื่อถึงความสนุกสนาน "แม่กระต่ายสีชมพู" สื่อถึงความอ่อนหวาน และ "พ่อกระต่ายสีฟ้า" แสดงถึงความมั่นคง

**สถาบันที่เข้าร่วมแข่งขัน**
สถาบันการศึกษาที่ส่งนักกีฬาเข้าร่วมการแข่งขันกีฬามหาวิทยาลัยแห่งประเทศไทย ครั้งที่ 33 มีจำนวนทั้งสิ้น 110 สถาบัน ได้แก่

**ชนิดกีฬา**

**สรุปเหรียญการแข่งขัน**

**อ้างอิง**

**แหล่งข้อมูลอื่น**
  เว็บไซต์ทางการของศาลายาเกมส์ date=2010-03-11 
หมวดหมู่:กีฬามหาวิทยาลัยแห่งประเทศไทย
หมวดหมู่:การแข่งขันกีฬาในจังหวัดนครปฐม
หมวดหมู่:มหาวิทยาลัยมหิดล
ดีโน ซอฟฟ์

ดิโน ซอฟฟ์ (Dino Zoff) เกิดเมื่อวันที่ 28 กุมภาพันธ์ ค.ศ. 1942 ที่เมือง Mariano del Friuli เป็นอดีตผู้รักษาประตูชาวอิตาลี และถือเป็นผู้ชนะที่อายุมากที่สุดในการแข่งขันฟุตบอลโลก ที่เขาเป็นกัปตันทีมชาติอิตาลี ในการแข่งขันฟุตบอลโลก 1982 ที่ประเทศสเปน ขณะที่อายุ 40 ปี
ซอฟฟ์เป็นผู้รักษาประตูที่มีความโดดเด่นด้านความสามารถและเป็นหนึ่งในประวัติศาสตร์การกีฬาในตำแหน่งที่ยอดเยี่ยมที่สุดนี้ ติดอันดับ 3 ของผู้รักษาประตูที่ยอดเยียมที่สุดในศตวรรษที่ 20 จัดโดย IFFHS ตามหลังเลฟ แยชิน และ กอร์ดอน แบงส์ เขายังถือสถิติเป็นผู้เล่นยาวนานในการรักษาประตูในการแข่งขันระดับนานาชาติ (1142 นาที) ในช่วงระหว่างปี 1972-1974 กับการแข่งขัน 112 นัด เขาเป็นที่ 3 รองจากฟาบิโอ คันนาวาโร และ เปาโล มัลดีนี ในเรื่องจำนวนการแข่งขันให้กับฟุตบอลทีมชาติอิตาลี และในปี ค.ศ. 2004 เปเล่ให้เขาติดใน 125 อันดับนักฟุตบอลที่ยังมีชีวิตอยู่ที่ยอดเยี่ยมที่สุด
หลังจากเขาเกษียณตัวเองในฐานะนักฟุตบอล ซอฟฟ์ทำหน้าที่โค้ชให้กับสโมสรฟุตบอลอิตาลีหลายทีมและให้กับทีมชาติด้วย

**อ้างอิง**
1942
หมวดหมู่:นักฟุตบอลชาวอิตาลี
หมวดหมู่:บุคคลจากแคว้นฟรียูลี-เวเน็ตเซียจูเลีย
หมวดหมู่:นักฟุตบอลทีมชาติอิตาลี
หมวดหมู่:ผู้จัดการทีมสโมสรฟุตบอลยูเวนตุส
หมวดหมู่:ผู้จัดการทีมฟุตบอลทีมชาติอิตาลี
หมวดหมู่:ผู้รักษาประตูฟุตบอล
หมวดหมู่:กัปตันในชุดชนะเลิศฟุตบอลโลก
หมวดหมู่:ผู้จัดการทีมในชุดชนะเลิศยูฟ่ายูโรปาลีก
หมวดหมู่:ฟีฟ่า 100
หมวดหมู่:ผู้เล่นในฟุตบอลชิงแชมป์แห่งชาติยุโรป 1968
ฟาบีโอ กันนาวาโร

ฟาบีโอ กันนาวาโร (Fabio Cannavaro) เกิดเมื่อวันที่ 13 กันยายน ค.ศ. 1973 ที่เมืองเนเปิลส์ ประเทศอิตาลี เป็นนักฟุตบอลชาวอิตาลีเคยชนะเลิศฟุตบอลโลก และเล่นในเซเรียอาให้กับ สโมสรฟุตบอลยูเวนตุส เขายังได้รับรางวัลนักฟุตบอลยอดเยี่ยมแห่งปีของทวีปยุโรปหรือ บาลงดอร์ ในปี 2006 โดยเขาเป็นนักเตะกองหลังเพียงคนเดียวที่ได้รับรางวัลนี้ เช่นเดียวกับการเป็นนักเตะที่อายุมากที่สุดที่ได้รับรางวัลนี้ และเขายังเป็นนักเตะที่ลงแข่งมากที่สุดตลอดกาลของทีมชาติอิตาลี โดยลงแข่งไปทั้งสิ้น 131 นัด
ปัจจุบัน ดำรงตำแหน่งผู้จัดการทีม เฮดโค้ช ของทีม กว่างโจวเอเวอร์แกรนด์ทีมยักษ์ใหญ่ที่สุดในเอเชียและของไชนิส ซุปเปอร์ลีก
นอกจากนี้ยังเคยคุมทีมชาติจีนรวมทั้งสิ้นเพียง 2 นัด

**เกียรติประวัติ**

**นักเตะ**
ปาร์มา
*Coppa Italia: 1998–99, 2001–02
*Supercoppa Italiana: 1999
*UEFA Cup: 1998–99
เรอัลมาดริด
*La Liga: 2006–07, 2007–08
*Supercopa de España: 2008
ทีมชาติอิตาลี
*FIFA World Cup: 2006

**ผู้จัดการทีม**
เทียนจินฉวนเจียน
*China League One: 2016
กว่างโจวเอเวอร์แกรนด์
*Chinese Super League: 2019
*Chinese FA Super Cup: 2018

**อ้างอิง**

หมวดหมู่:นักฟุตบอลชาวอิตาลี
หมวดหมู่:ผู้เล่นในฟุตบอลโลก 2002
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นในเซเรียอา
หมวดหมู่:ผู้เล่นในลาลิกา
หมวดหมู่:บุคคลจากนาโปลี
หมวดหมู่:นักฟุตบอลทีมชาติอิตาลี
หมวดหมู่:ผู้เล่นในฟุตบอลโลก 1998
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:นักฟุตบอลในโอลิมปิกฤดูร้อน 1996
หมวดหมู่:กัปตันในชุดชนะเลิศฟุตบอลโลก
หมวดหมู่:ผู้ชนะเลิศบาลงดอร์
มาตรวัดฟรีดแมน–เลอแมตร์–โรเบิร์ตสัน–วอล์กเกอร์

มาตรวัดฟรีดแมน-เลอแมตร์-โรเบิร์ตสัน-วอล์กเกอร์ (Friedmann–Lemaître–Robertson–Walker; FLRW) คือผลลัพธ์จากการคำนวณสมการสนามในทฤษฎีสัมพัทธภาพทั่วไปของไอน์สไตน์ ซึ่งอธิบายถึงการเชื่อมโยงแบบเรียบง่าย ความกลมกลืน และความสมมาตรในทุกทิศทางของเอกภพที่กำลังขยายตัวหรือกำลังหดตัว ตั้งชื่อตามนักดาราศาสตร์สี่คนคือ อเล็กซานเดอร์ ฟรีดแมน, จอร์จ เลอแมตร์, โฮวาร์ด เพอร์ซี โรเบิร์ตสัน และ อาเทอร์ เจฟฟรีย์ วอล์กเกอร์ ในบางครั้งก็มีการเรียกชื่อแบบสับเซ็ตต่าง ๆ เช่น ฟรีดแมน-โรเบิร์ตสัน-วอล์กเกอร์ (FRW) หรือ โรเบิร์ตสัน-วอล์กเกอร์ (RW) หรือ ฟรีดแมน-เลอแมตร์ (FL) แบบจำลองนี้ในบางครั้งเรียกกันว่า แบบจำลองมาตรฐาน (Standard Model) ในการศึกษาจักรวาลวิทยาสมัยใหม่

**อ้างอิง**

**แหล่งข้อมูลอื่น**
  dateformat=mdy 
หมวดหมู่:จักรวาลวิทยาเชิงกายภาพ
หมวดหมู่:ทฤษฎีสัมพัทธภาพทั่วไป
การสังเคราะห์นิวเคลียสของบิกแบง

ในการศึกษาจักรวาลวิทยาเชิงกายภาพ การสังเคราะห์นิวเคลียสของบิกแบง (Big Bang nucleosynthesis; BBN) หรือ การสังเคราะห์นิวเคลียสเริ่มแรก เป็นการอธิบายถึงกระบวนการกำเนิดนิวเคลียสต่าง ๆ นอกเหนือไปจากนิวเคลียสของ H-1 (เช่น ไอโซโทปแสงของไฮโดรเจน ซึ่งนิวเคลียสประกอบด้วยโปรตอนเดี่ยว) ระหว่างช่วงยุคต้นของการเกิดเอกภพ การสังเคราะห์นิวเคลียสแรกเริ่มนี้เกิดขึ้นในเวลาไม่กี่นาทีหลังจากเกิดบิกแบง เชื่อกันว่าเป็นต้นเหตุของการก่อตัวของไอโซโทปธาตุหนักของไฮโดรเจน ที่รู้จักกันในชื่อ ดิวเทอเรียม (H-2 หรือ D), ฮีเลียมไอโซโทป He-3 และ He-4, และ ลิเทียมไอโซโทป Li-6 และ Li-7 นอกจากนิวเคลียสที่เสถียรเหล่านี้ ยังมีพวกที่ไม่เสถียรอยู่ด้วย หรือพวกไอโซโทปกัมมันตรังสี (Radionuclide) เช่น ทริเทียม H-3, เบอริลเลียม Be-7 และ เบอริลเลียม Be-8 ไอโซโทปที่ไม่เสถียรเหล่านี้อาจเสื่อมสลายไปหรือรวมตัวเข้ากับนิวเคลียสอื่น ๆ และกลายเป็นหนึ่งในบรรดาไอโซโทปเสถียร

**แหล่งข้อมูลอื่น**

**สำหรับผู้อ่านทั่วไป**
  url-status = dead - White, Martin:  Overview of BBN date=2007-02-17 - Wright, Ned:  BBN (cosmology tutorial)-  Big Bang nucleosynthesis on arxiv.org

**บทความเชิงเทคนิค**
  Report-no: FERMILAB-Pub-00-239-A- Jedamzik, Karsten, " Non-Standard Big Bang Nucleosynthesis Scenarios". Max-Planck-Institut für Astrophysik, Garching.- Steigman, Gary, Primordial Nucleosynthesis: Successes And Challenges astro-ph/0511534; Forensic Cosmology: Probing Baryons and Neutrinos With BBN and the CBR hep-ph/0309347; and Big Bang Nucleosynthesis: Probing the First 20 Minutes astro-ph/0307244- R. A. Alpher, H. A. Bethe, G. Gamow,  The Origin of Chemical Elements date=2013-02-07 , Physical Review 73 (1948), 803. The so-called αβγ paper, in which Alpher and Gamow suggested that the light elements were created by hydrogen ions capturing neutrons in the hot, dense early universe. Bethe's name was added for symmetry- bibcode = 1948PhRv...74..505G  These two 1948 papers of Gamow laid the foundation for our present understanding of big-bang nucleosynthesis-  s2cid = 4793163 - doi = 10.1103/PhysRev.74.1737 - R. A. Alpher and R. Herman, "On the Relative Abundance of the Elements," Physical Review 74 (1948), 1577. This paper contains the first estimate of the present temperature of the universe-  s2cid = 4113488 -  Java Big Bang element abundance calculator- C. Pitrou, A. Coc, J.-P. Uzan, E. Vangioni, Precision big bang nucleosynthesis with improved Helium-4 predictions 1801.08023;
หมวดหมู่:การสังเคราะห์นิวเคลียส
หมวดหมู่:จักรวาลวิทยาเชิงกายภาพ
กีฬามหาวิทยาลัยแห่งประเทศไทย ครั้งที่ 34

กีฬามหาวิทยาลัยแห่งประเทศไทย ครั้งที่ 34 หรือ ราชพฤกษ์เกมส์ จัดการแข่งขันวันที่ 19 –26 มกราคม 2550 ณ มหาวิทยาลัยศรีนครินทรวิโรฒ องครักษ์ จังหวัดนครนายก โดยมีมหาวิทยาลัยศรีนครินทรวิโรฒเป็นเจ้าภาพจัดการแข่งขัน โดยจัดการแข่งขัน 25 ชนิดกีฬา มีมหาวิทยาลัยเข้าร่วมการแข่งขัน 115 มหาวิทยาลัย มีการชิงชัยทั้งสิ้น 255 เหรียญทอง 255 เหรียญเงิน 323 เหรียญทองแดง และมีคำขวัญว่า "กีฬาสีเขียวเพื่อคุณภาพชีวิต สติปัญญา วิชาการ และกัลยาณมิตร"
การแข่งขันในครั้งนี้มีวัตถุประสงค์เพื่อเฉลิมฉลองในวโรกาสอันเป็นมิ่งมหามงคลยิ่งที่พระบาทสมเด็จพระปรมินทรมหาภูมิพลอดุลยเดชฉลองสิริราชสมบัติครบ 60 ปี 9 มิถุนายน 2549 และพระราชพิธีมหามงคลเฉลิมพระชนมพรรษา 80 พรรษา 5 ธันวาคม 2550

**สัญลักษณ์ประจำการแข่งขัน**

**ตราสัญลักษณ์**
ตราสัญลักษณ์ในราชพฤกษ์เกมส์แสดงการผสมผสานระหว่าง "ตัวเลข 34" อันเป็นครั้งที่จัดการแข่งขันกีฬามหาวิทยาลัยแห่งประเทศไทย, สีเทา-แดง สีเทาคือสติปัญญา และ สีแดงคือพลัง และกราฟ y = ex สีทอง ความหมายของความเจริญงอกงาม อันเป็นสัญลักษณ์ของมหาวิทยาลัยศรีนครินทรวิโรฒ
ตราสัญลักษณ์ปรับให้มีลักษณะเป็นสามมิติคล้ายหน้าคน ประกอบกันแล้วประหนึ่ง คนที่แหลมคมกำลังเคลื่อนไหว แข่งขันและก้าวหน้า ท่ามกลางการผสมผสานและร่วมมือกันอย่างกัลยาณมิตร

**สัตว์นำโชค**
ผึ้ง แสดงความหมาย ความสามัคคี ความเฉลียวฉลาด การร่วมแรงร่วมใจทำงานด้วยความสุข ด้วยความร่าเริงเพื่อสร้างสรรค์สิ่งที่ดีแก่สังคม

**สถาบันที่เข้าร่วมแข่งขัน**
สถาบันการศึกษาที่ส่งนักกีฬาเข้าร่วมการแข่งขันกีฬามหาวิทยาลัยแห่งประเทศไทย ครั้งที่ 34 มีจำนวนทั้งสิ้น 114 สถาบัน ได้แก่

**ชนิดกีฬา**

**สรุปเหรียญการแข่งขัน**

**อ้างอิง**
  ผู้เข้าร่วมกีฬามหาวิทยาลัยแห่งประเทศไทยครั้งที่ 34 date=2009-09-11 -  สรุปเหรียญรางวัลตามสถาบัน date=2011-09-27 

**แหล่งข้อมูลอื่น**
  เว็บไซต์ทางการของราชพฤกษ์เกมส์ date=2009-10-04 
หมวดหมู่:กีฬามหาวิทยาลัยแห่งประเทศไทย
หมวดหมู่:การแข่งขันกีฬาในจังหวัดนครนายก
หมวดหมู่:มหาวิทยาลัยศรีนครินทรวิโรฒ
วศิษฏ์ ผ่องโสภา

วศิษฏ์ ผ่องโสภา (ชื่อเล่น: แชมป์) เป็นอดีตนักแสดง และดีเจชาวไทย

**ประวัติ**
วศิษฏ์ เกิดเมื่อวันที่ 26 กันยายน พ.ศ. 2531 ที่โรงพยาบาลแม่สาย เชียงราย ประเทศไทย มีพี่สาว 2 คน จบการศึกษาชั้นมัธยมศึกษา จากโรงเรียนสวนกุหลาบวิทยาลัย จบการศึกษาจาก มหาวิทยาลัยกรุงเทพ ภาควิชาภาษาอังกฤษ

**ผลงาน**

**ละครโทรทัศน์**
 ละครเทิดพระเกียรติ เรื่อง " ตามรอยพ่อ" (2550) รับบท กรณ์- ไต้ฝุ่นสุดซ่า สายฟ้าจอมกวน (2554) รับบท ภูมิ

**ภาพยนตร์**
 วัยอลวน 4 : ตั้ม-โอ๋ รีเทิร์น (2548) / รับบท หนามเตย- เขาชนไก่ (2549) / รับบท หน่อย- Bridge to Terabithia (2550) / ให้เสียงภาษาไทย ในบท เจส
*ปิดเทอมใหญ่ หัวใจว้าวุ่น (2551) / รับบท รุ่นพี่ที่หัวลำโพง- ฝัน หวาน อาย จูบ (2551) / ตอน หวาน (ตอนหนุ่ม)- เดอะ กิ๊ก 3 (2552) / รับบท แฟ้ม- หนังผี (2554) / รับบท วรุต- หล่อลากไส้ (2556) / รับบท เซน- อวสานโลกสวย (2559) / รับบท เอิร์ธ

**ละครซิทคอม**
 รักต้องซ่อม (2550-2551) / รับบท แผ่นดิน

**ภาพยนตร์โฆษณา**
 รถจักรยานยนต์ ฮอนดา- ผลิตภัณฑ์ระงับกลิ่นกาย ทรอส- ขนมขบเคี้ยว ทวิสตี

**หนังสั้น**
 รักจริงปิ๊งเก้อ ตอน Never Again เพราะรัก...มีมากกว่าหนึ่ง (พ.ศ. 2557) รับบท เต๊ะ

**ดีเจ**
เคยเป็นดีเจฮอต 91.5 เอฟเอ็มอยู่ช่วงหนึ่ง  แต่ปัจจุบันไม่ได้เป็นแล้ว

**รางวัลอื่น ๆ**
ตำแหน่งคนพันธุ์อา ปี 2005 
*50 หนุ่มคลีโอ  
*ดัชชี่บอย 2007
*รางวัลหนุ่มหล่อหน้าใส เขาชนไก่เฟสติวอล์

**อ้างอิง**
หมวดหมู่:บุคคลจากกรุงเทพมหานคร‎‎
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากวิทยาลัยนานาชาติ มหาวิทยาลัยกรุงเทพ
หมวดหมู่:นักแสดงชายชาวไทย
หมวดหมู่:นักจัดรายการวิทยุ
แบบจำลองแลมบ์ดา-ซีดีเอ็ม

ไฟล์:Cosmological composition.jpg|thumb|right|375px|แผนภูมิวงกลมแสดงสัดส่วนขององค์ประกอบมวลหรือพลังงานที่มีอยู่ในเอกภพ ซึ่งราว 95% เป็นสสารมืดและพลังงานมืด
แลมบ์ดา-ซีดีเอ็ม (Lambda-CDM) ย่อมาจาก Lambda-Cold Dark Matter หรือ แลมบ์ดา-สสารมืดเย็น มักถูกอ้างถึงในฐานะเป็น แบบจำลองมาตรฐาน ของการศึกษาจักรวาลวิทยาตามทฤษฎีบิกแบง เป็นความพยายามอธิบายถึงการมีอยู่และโครงสร้างของรังสีไมโครเวฟพื้นหลังของจักรวาล โครงสร้างขนาดใหญ่ของเอกภพ การกระจายตัวขององค์ประกอบแสง และการที่เอกภพขยายตัวออกด้วยอัตราเร่ง ซึ่งสังเกตได้จากแสงจากดาราจักรที่อยู่ห่างไกลหรือซูเปอร์โนวา เป็นแบบจำลองที่เรียบง่ายที่สุดที่เห็นพ้องกันว่าสอดคล้องกับปรากฏการณ์ที่สังเกตได้

**พารามิเตอร์**
แบบจำลองแลมบ์ดา-ซีดีเอ็ม อ้างอิงจากพารามิเตอร์ 6 ตัว ได้แก่ ความหนาแน่นทางกายภาพของแบริออน ความหนาแน่นทางกายภาพของสสารมืด ความหนาแน่นของพลังงานมืด ดัชนีสเปกตรัมเชิงสเกลาร์ ค่าแอมพลิจูดความผันแปรของความโค้ง และ reionization optical depth จากข้อมูลเหล่านี้ จะสามารถคำนวณหาค่าอื่นๆ ในแบบจำลอง (รวมถึงค่าคงที่ฮับเบิลและอายุของเอกภพ) ได้

พารามิเตอร์ที่แสดงอยู่ในตารางข้างล่างนี้ นำมาจากข้อมูลสังเกตการณ์ของดาวเทียม WMAP ซึ่งรวมถึงการประมาณค่าที่อ้างอิงจากการแกว่งตัวของแบริออน (Baryon Acoustic Oscillations) ในดาราจักร และจากความส่องสว่าง/เวลาขยายตัว ของซูเปอร์โนวาประเภท Ia การตีความข้อมูลเหล่านี้ในแบบจำลองจักรวาลวิทยา มีแสดงอยู่ในเอกสารวิชาการของ Komatsu et al. และ สเพอร์เจล et al.

**อ้างอิง**

**แหล่งข้อมูลอื่น**
 http://lambda.gsfc.nasa.gov/product/map/dr3/parameters_summary.cfm ข้อมูลประมาณการพารามิเตอร์ของจักรวาลวิทยาล่าสุด จาก WMAP- http://www.astro.ucla.edu/~wright/cosmolog.htm Ned Wright's Cosmology tutorial.
หมวดหมู่:จักรวาลวิทยาเชิงกายภาพ
หมวดหมู่:แบบจำลอง
หมวดหมู่:เอกภพเชิงกายภาพ